
Kakav status, kad je riječ o uživanju povlastice potiranja po čarapama, ima onaj ko, uzimajući ***[abdest](https://pitajucene.com/search/Abdest/questions/ "Pretraži pitanja o abdestu")***, opere desnu nogu pa obuje čarapu, a zatim opere lijevu nogu te obuje drugu čarapu?


* 
* 
* 
* 
* 
* 
* 

 
Moram li uzeti abdest u cijelosti da bih potirao po mestvama?

U vezi s tim pitanjem nisu jednoglasni islamski autoriteti. Neki kažu da obveznik mora oprati i lijevu nogu, a nakon toga obuti čarape da bi mogao potirati. Ima, međutim, i onih učenjaka koji kažu da nije problematično da obveznik tako postupi, jer je on desnu čarapu obuo nakon što je oprao desnu nogu, a lijevu je čarapu obuo nakon što je oprao lijevu nogu, pa se za njega može reći da je obuo čarape nakon što je uzeo ***[abdest](https://pitajucene.com/search/Abdest/questions/ "Pretraži pitanja o abdestu")***. Međutim, tu je ***[hadis](https://pitajucene.com/search/Hadis/questions/ "Pretraži pitanja o hadisima")*** koji su zabilježili imam ed-Darekutni i el-Hakim, koji ga je označio prihvatljivim, a u kojem Resulullah, sallallahu alejhi ve sellem, kaže: “Nakon što čovjek uzme abdest i obuje mestve…”


Na osnovi ovog hadisa može se preferirati mišljenje onih učenjaka koji smatraju da je neophodno uzeti abdest u cijelosti, a tek zatim obuti mestve. Drukčije rečeno, za onog ko ne opere i lijevu nogu ne može se kazati da je uzeo abdest. Stoga je, na osnovi navedenoga hadisa, preče prihvatiti ovo mišljenje.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


Preuzeto sa stranice <http://www.minber.ba>


